Suchinthana/ta-wikipedia huggingface dataset:
இருள் (மலையாளத் திரைப்படம்)

இருள் (Irul) என்பது 2021 ஆம் ஆண்டு வெளியான இந்திய மலையாள மர்ம குற்றவியல் பரப்பப்பூட்டும் திரைப்படமாகும், நசீப் யூசுப் இசுதீன் இயக்கியுள்ள இந்த படத்தை அன்டோ ஜோசப் பிலிம் கம்பெனி மற்றும் பிளான் ஜே ஸ்டுடியோஸ் இணைந்து தயாரிதுள்ளன. இதில் பகத் பாசில், சௌபின் சாகிர், தர்ஷனா ராஜேந்திரன் ஆகியோர் நடித்துள்ளனர். இப் படம் 2 ஏப்ரல் 2021 அன்று  நெட்ஃபிக்சில் வெளியானது.

கதை 
எழுத்தாளரும் தொழிலதிபருமான அலெக்ஸ் பரயிலும், அவரது காதலி அர்ச்சனா பிள்ளையும் செல்பேசிகள் இல்லாமல் வார இறுதியில் பயணம் மேற்கொள்ள  திட்டமிடுகின்றனர். திட்டமிட்டவாறு பயணத்தை மேற்கொள்கின்றனர். ஆனால்  வழியில், அவர்களின் மகிழுந்து பழுதடைகிறது. ஜோடிகள் அருகிலுள்ள வீட்டில் தஞ்சம் புகுகின்றனர். வீட்டு  உரிமையாளர் அவர்களை வரவேற்கிறார் புயல் காரணமாக தொலைபேசி இணைப்பு செயல்படவில்லை என்று கூறி, இரவு தங்க அனுமதிக்கிறார். ஒரு  தொடர் கொலையாளியை மையமாகக் கொண்ட அலெக்ஸின் புத்தகமான '' இருள் '' குறித்து மூவரும் உரையாடுகின்றனர்.

இதற்கிடையில் வீட்டில் மின் இணைப்பு அறுபடுகிறது. அந்த இருள் மாளிகையின் நிலவறையில் ஒரு பெண் கொலையுண்டு கிடப்பது தெரியவருகிறது. அங்கிருக்கும் ஒருவர்தான் கொலையை நிகழ்த்தியவர் என்பதும், கொலையாளி தொடர் கொலைகளை செய்பவன் என்றும் என்பதும் தெரிய வருகிறது. இதன் பிறகு அங்கு நிகழும் நிகழ்வுகளில் தொடர் கொலையாளி யார் என்பதில் கண்டடைவதில் ஏற்படும் மோதலும். அதில் உள்ள புதிர் முடிச்சுகளின் அவிழ்ப்பும் அடுத்தடுத்த காட்சிகளில் வேகமெடுக்கின்றன.

நடிகர்கள் 
 பகத் பாசில் - உன்னி 
 சௌபின் சாகிர் - அலெக்ஸ் பரயில்
 தர்சனா ராஜேந்திரன் - அர்ச்சனா பிள்ளை
 ஜீபா ஜான் - வாணி பாலன் 
 மஷர் ஹம்சா - புத்தக கடை ஊழியர்கள்

தயாரிப்பு 
பாலிவுட் படங்களான கை போ சே, ஹேப்பி நியூ இயர், ரெயிஸ், நியூட்டன் போன்றவற்றில் உதவி இயக்குநராக பணியாற்றிய நசீப் யூசுப் இசுதீன், 2020 செப்டம்பரில்  பகத் பாசில், சௌபின் சாகிர், தர்ஷனா ராஜேந்திரன் ஆகியோர் நடிக்க ஈருல் வித் பிளான் ஜே ஸ்டுடியோஸ் தயாரிக்கும் படத்தின் வழியாக நசீப் இயக்குநராக அறிமுகமாவதாக அறிவித்தார். இப்படமானது மூன்று முக்கிய கதாபாத்திரங்களை மட்டுமே கொண்டிருக்கும் "பரபரப்பூட்டும் மர்ம" படம் என்று கூறப்படது. படத்தின் படப்பிடிப்பு 16 செப்டம்பர் 2020 அன்று  குட்டிக்கனத்தில் துவங்கியது. படத்தின் படப்பிடிப்பானது ஒரே கட்டமாக 30 நாட்கள் நடந்ததாக கூறப்படுகிறது,  படத்தின் பெரும்பகுதி உள்ளரங்கில் எடுக்கபட்டது. மேலும் கரோனா பாதுகாப்பு நெறிமுறைகளுக்கு இணங்க படமாக்கப்பட்டது. கரோனா ஊரடங்கின்போது  படமாக்கப்பட்ட பாசிலின் இரண்டாவது படம் இது. படக் குழு 20 அக்டோபர் 2020 அன்று படத் தயாரிப்பை முடித்தது.

வெளியீடு 
இந்த படத்திற்கான முன்னோட்டத்தை  நெட்ஃபிக்ஸ் இந்தியா 2021 மார்ச் 18 அன்று வெளியிட்டது. 2021 ஏப்ரல் 2 ஆம் நாள்  நெற்ஃபிளிக்சு மூலம் படம் வெளியானது.

மேற்கோள்கள்

வெளி இணைப்புகள் 
 

நெற்ஃபிளிக்சு அசல் திரைப்படங்கள்
இந்திய மலையாளத் திரைப்படங்கள்
2021 மலையாளத் திரைப்படங்கள்
இசா பசந்து ஜோசி

இசா பசந்து ஜோசி (Isha Basant Joshi பிறப்பு இஷா பசாந்த் முகாண்ட் ; 31 டிசம்பர் 1908) ஓர் இந்திய நிர்வாக சேவை அதிகாரி மற்றும் எழுத்தாளர் ஆவார். இவர் ஈஷா ஜோசி என்ற பெயரில் புத்தகங்களை வெளியிட்டார். இந்தியாவின் லக்னோவில் உள்ள லா மார்டினியர் பெண்கள் உயர்நிலைப்பள்ளியின் பாஸ்டியன் ஆஃப் தெ பிரித்தானிய பள்ளியில் அனுமதிக்கப்பட்ட முதல் இந்தியர் இவர். பிரித்தானிய இந்தியாவின் முதல் பெண் நிர்வாக நிர்வாக அதிகாரி ஆவார்.

ஆரம்பகால வாழ்க்கை மற்றும் கல்வி 
ஜோசி 1908 டிசம்பர் 31 அன்று பிறந்தார். லக்னோவின் லா மார்டினெர் பெண்கள் உயர்நிலைப் பள்ளியில் படித்த பிறகு, இசபெல்லா தோபர்ன் கல்லூரி மற்றும் லக்னோ பல்கலைக்கழகத்தில் கல்வி பயின்றார்.  இவர் பிரிட்டனில் உயர் படிப்பை மேற்கொண்டார்.

தொழில் வாழ்க்கை 
சுதந்திர இந்தியாவின் முதல் பெண் ஐ.ஏ.எஸ் அதிகாரியான ஜோசி நீதித் துறை நடுவராகவும்  பின்னர் டெல்லியில் உதவி ஆணையராகவும் நியமிக்கப்பட்டார்.  இவர் பல்வேறு துறைகளில் மூத்த மற்றும் கவுரவ பதவிகளை வகித்தார்

முக்கிய படைப்புகள் 

 தெ ஜுவல் இன் தெ கேஸ் அ
 ண்ட் அதர் ஸ்டோரிஸ் , 
 ஸ்பின்ட்ரிஃப்ட்: போயம்ஸ்,, 1994, ரைட்டர்ஸ் ஒர்க்‌ஷாப் 
 சான்டுயரி , போயம்ஸ், 1987

சான்றுகள் 

1908 பிறப்புகள்
தேசிய புவியியல் நினைவுச்சின்னங்கள்

தேசிய புவியியல் நினைவுச்சின்னங்கள் (National Geological Monuments of India) என்பது தேசிய முக்கியத்துவம் மற்றும் பாரம்பரிய புவியியல் பகுதிகள் ஆகும், இப்பகுதிகள் குறித்து இந்திய அரசின் புவியியல் ஆய்வு மையம் (ஜிஎஸ்ஐ) அறிவிக்கும். தேசிய புவியியல் நினைவுச் சின்னங்களாக அறிவிக்கப்படும் பகுதிகளைப் பராமரித்து, பாதுகாத்து, ஊக்குவித்து புவிசார் சுற்றுலாவை மேம்படுத்துவது இதன் நோக்கமாகும்.

பட்டியல் 
இந்தியாவின் 34 அறிவிக்கப்பட்ட தேசிய புவியியல் பாரம்பரிய நினைவுச்சின்ன தளங்கள் உள்ளன. இந்த தளங்களைப் பாதுகாக்கத் தேவையான நடவடிக்கைகளை மேற்கொள்ள ஜி.எஸ்.ஐ அல்லது அந்தந்த மாநில அரசுகளின்  பொறுப்பாகும்.

மேலும் காண்க 
 இந்தியாவில் உலக பாரம்பரிய தளங்களின் பட்டியல்
 இந்தியாவில் பாறை வெட்டப்பட்ட கோயில்களின் பட்டியல்
 இந்தியாவில் கோட்டைகளின் பட்டியல்

மேற்கோள்கள் 

இந்தியாவில் சுற்றுலாத்துறை
குல்பக்ஜி

குல்பக்ஜி (Kulpakji) கோலானுபகா கோயில் எனவும் அழைக்கப்படும் இது 2,000 ஆண்டுகள் பழமையான சமணக் கோயிலாகும்.    இது இந்தியாவின் தெலங்காணா மாநிலத்தில், யாதத்ரி மாவட்டம், அலேர் நகரில் உள்ள கோலானுபகா கிராமத்தில் உள்ளது. இந்த கோவிலில் மூன்று சிலைகள் உள்ளன:  ரிசபநாதர், நேமிநாதர், மகாவீரர் . பச்சைக் கல்லால் செதுக்கப்பட்ட சபநாதரின் உருவம் வரலாற்று ரீதியாக "மாணிக்கசுவாமி" என்று பிரபலமானது.  ஐதராபாத்து-வாரங்கல் தேசிய நெடுஞ்சாலை எண் 163 இல் ஐதராபாத்திலிருந்து சுமார் 80 கி.மீ தூரத்தில் உள்ள இந்த கோயில் ஜீவிட்சுவாமி கோயில் என்றும் அழைக்கப்படுகிறது

வரலாறு 
கோலானுபகா கோயில் 2,000 ஆண்டுகளுக்கும் மேலானது. குல்பக்ஜியில் ஏராளமான சமண தொல்பொருட்கள் கண்டுபிடிக்கப்பட்டுள்ளன. சன்ப்கராகனாவின் (9 ஆம் நூற்றாண்டு) ஆட்சியின் போது ஒரு பசாடிக்கு ஒரு பரிசைக் குறிப்பிடும் மானியம் அகுனூரில் கண்டுபிடிக்கப்பட்டுள்ளது. கோலணபாகா ராஷ்டிரகூட காலத்தில் சமண மையமாக வளர்ந்தது.

குல்பக்கில் 20 க்கும் மேற்பட்ட சமண கல்வெட்டுகள் கண்டுபிடிக்கப்பட்டுள்ளன. முலா சங்கத்தின் கிரானூர் கானாவின் முக்கிய மையமாக குல்பக்ஜி இருந்தது என்று கல்வெட்டுகள் தெரிவிக்கின்றன. கி.பி 1125 கல்வெட்டுடன் ஒரு தூபி கண்டுபிடிக்கப்பட்டுள்ளது. கோயிலில் காணப்படும் 12 ஆம் நூற்றாண்டின் கல்வெட்டில் சல்லேகனையை பின்பற்றிய மேகச்சத்ர சித்தாந்ததேவனைப் பற்றி குறிப்பிடப்பட்டுள்ளது.

சில புராணங்களின் படி பிரதான கோயில் பாரத் சக்ரவர்த்தியால் கட்டப்பட்டதாகக் கூறப்படுகிறது. 4 ஆம் நூற்றாண்டுக்கு முன்னர் ஆந்திராவில் சமண மதம் பரவலாக இருந்தது, ஆரம்ப காலத்திலிருந்தே சமண மதத்தின் முக்கிய மையங்களில் கோலானுபகாவும் ஒன்று. இந்த கோயில், சமீபத்தில் புதுப்பிக்கப்பட்டது  ராஜஸ்தான் மற்றும் குசராத்திலிருந்து 150 க்கும் மேற்பட்ட கைவினைஞர்களை இப்பணிக்கு அழைத்து வரப்பட்டனர்.

புதுப்பித்தல் 
சோம்புராக்களின் மேற்பார்வையில் ராஜஸ்தான் மற்றும் குசராத்தைச் சேர்ந்த 150 க்கும் மேற்பட்ட கைவினைஞர்களைப் பயன்படுத்தி இந்த கோயில் சமீபத்தில் புதுப்பிக்கப்பட்டது. பழைய கருவறை பாதுகாக்கப்பட்டு, தற்போதுள்ள கோபுரத்தை சுற்றி ஒரு முழுமையான புதிய கோயில் உருவாக்கப்பட்டது.

புகைப்படங்கள்

மேற்கோள்கள்

ஆதாரங்கள் 
 
 
 
  
 
 

Coordinates on Wikidata
வான்கனி தொடருந்து நிலையம்

மும்பை புறநகர் ரயில்வே வலையமைப்பின் மத்திய பாதையில் உள்ள ஒரு தொடருந்து நிலையம் வான்கனி தொடருந்து நிலையம் (Vangani railway station) ஆகும். இந்தத் தொடருந்து நிலையம் மகாராட்டிராவின் தானே மாவட்டத்தில் வான்கனி நகரில் அமைந்துள்ளது. இது மகாராட்டிர மாநிலத்தில் உள்ள முக்கியமான தொடருந்து நிலையமாகும். இந்த நிலையத்தின் குறியீடு VGI ஆகும். இந்நிலையம் மும்பையில் உள்ள தாதர் நிலையத்திலிருந்து 49 கிலோ மீட்டர் தொலைவில் அமைந்துள்ளது. அண்மையில் இந்த நிலைய இருப்புப்பாதையில் தொடருந்து வந்த வேளையில் சிறுவன் ஒருவன் தவறி விழுந்தான். இதனைக் கண்ட ரயில்வே தொழிலாளர் ஒருவர் விரைந்து வந்து சிறுவனைக் காப்பாற்றினார். இந்தச் செயலால் தற்பொழுது வான்கனி தொடருந்து நிலையம் பிரபலமாகியுள்ளது.

கேலரி

மேற்கோள்கள் 

மும்பை புறநகர் மாவட்டத்திலுள்ள தொடருந்து நிலையங்கள்
சிவசுவதி

சிவசுவதி என்பவர் கி.பி 1ம் நூற்றாண்டைச் சேர்ந்த சாதவாகன மன்னராவார். இவர் பிரம்மாண்ட புராணம் தவிர்ந்த ஏனைய அனைத்துப் புராணங்களிலும் குறிப்பிடப்பட்டுள்ளார். இவர் 28 ஆண்டுகள் ஆட்சிபுரிந்துள்ளதாகக் கூறப்படுகின்றது.

சிவசுவதியின் ஆட்சிக்காலத்திலேயே மேற்குச் சத்ரபர்கள் வடக்கு மகாராட்டிரம் மற்றும் விதர்ப்பம் மீது படையெடுத்திருக்கக் கூடும். சத்ரபர்கள் புனே மற்றும் நாசிக் மாவட்டங்களைக் கைப்பற்றியதோடு, சாதவாகனர்கள் தமது தலைநகரான சுன்னாரைக் கைவிட்டு ஔரங்கபாத்துக்கு அண்மையிலுள்ள பிரதித்தானத்துக்கு (தற்காலப் பைத்தான்) தமது தலைநகரை மாற்றும்படியும் செய்தனர்.

நாசிக் குகைக் கல்வெட்டுக்களில், குகை இல. 3ஐ அளித்தவராகவும், கௌதமிபுத்ர சதகர்ணியின் தாயாகவும் விளங்கிய கௌதமி பாலசிறீ என்பவரே இவரது அரசியாக இருக்கக்கூடும்.

சிவசுவதி, புகழ்பெற்ற கௌதமிபுத்ர சதகர்ணியின் தந்தையாக இருக்கக்கூடும். நாசிக் குகைக் கல்வெட்டுகளில் இவர், "சகர்கள், யவனர்கள் மற்றும் பகலவர்களை அழித்து, காகரத இனத்தை வேரறுத்து, சாதவாகனக் குடும்பத்தின் பெருமையை மீள நிலைநிறுத்திய"வராகக் கூறப்படுகிறார்.

மேற்கோள்கள்

மூல நூல்கள்

1-ஆம் நூற்றாண்டு மக்கள்
சாதவாகன வம்சம்
வி. வி. கிரியேசன்ஸ்

வி. வி. கிரியேஷன்ஸ் (V. V. Creations) என்பது ஒரு தமிழ்த் திரைப்பட தயாரிப்பு நிறுவனம் ஆகும். இதன் உரிமையாளர் எஸ். ஏ. சந்திரசேகரின் மனைவி ஷோபா சந்திரசேகர் ஆவார்.

வரலாறு 
வி. வி. கிரியேஷன்ஸ் என்ற பெயரானது சோபா சந்திர சேகரின் மகன் விஜய் மற்றும் அவரது மறைந்த சகோதரி வித்யா ஆகியோரின் பெயரில் உள்ள முதல் எழுத்தைக் கொண்டு இடப்பட்டது. வி. வி. கிரியேஷன்ஸ் 1984 ஆம் ஆண்டில்  விசயகாந்து மற்றும் சரிதா முக்கிய கதாபாத்திரங்களில் நடிக்க, எஸ். ஏ. சந்திரசேகர் இயக்கிய வீட்டுக்கு ஒரு கண்ணகி படத்தை தயாரித்தது. இந்த தயாரிப்பு நிறுவனம் பின்னர்  விஜயகாந்த் நடித்த மேலும் ஐந்து படங்களை  தயாரிக்க, எஸ். ஏ. சந்திரசேகர் இயக்கினார். 1991 ஆம் ஆண்டில், ஷோபா சந்திரசேகர் இயக்கிய நண்பர்கள்  படத்தையும் தயாரித்தது. இந்த படம் திரையரங்குகளில் 200 நாட்கள் ஓடியது. நண்பர்களின் வெற்றியைத் தொடர்ந்து, அடுத்து  ஷோபா சந்திரசேகரின் இயக்கத்தில் இன்னிசை மழை படத்தை இந்நிறுவனத்தின் சார்பில் தயாரித்தனர். 1992 ஆம் ஆண்டின் இறுதியில், எஸ். ஏ. சந்திரசேகர் மற்றும் ஷோபா சந்திரசேகர் ஆகியோர் தங்கள் மகன் விஜயை நாயகனாக அறிமுகப்படுத்திய நாளைய தீர்ப்பு படத்தைத் தயாரித்தனர். பின்னர் இவர்கள் நெஞ்சினிலே மற்றும் பந்தயம் ஆகிய படங்களை தயாரித்தனர்.

திரைப்படவியல்

குறிப்புகள்

வெளி இணைப்புகள் 

 VVCreations திரைப்படங்களின் முழுமையான பட்டியல்

சென்னையில் உள்ள திரைப்படத் தயாரிப்பு நிறுவனங்கள்
மத்திய கண்ணாடி மற்றும் பீங்கான் ஆராய்ச்சி நிறுவனம்

மத்திய கண்ணாடி மற்றும் பீங்கான் ஆராய்ச்சி நிறுவனம் என்பது (Central Glass and Ceramic Research Institute)(சி.ஜி.சி.ஆர்.) கொல்கத்தாவைத் தளமாகக் கொண்ட தேசிய ஆராய்ச்சி நிறுவனமாகும். இது இந்தியாவின் அறிவியல் மற்றும் தொழிலக ஆய்வு மன்றத்தின் கீழ் செயல்படும் மத்திய அரசு ஆய்வு நிறுவனமாகும். 1950இல் நிறுவப்பட்ட இந்த நிறுவனம் கண்ணாடி, மட்பாண்டங்கள், மைக்கா, உள்ளிட்ட பொருட்கள் குறித்த ஆய்வில் கவனம் செலுத்துகிறது.

மேற்கோள்கள்

வெளி இணைப்புகள்
 

அறிவியல் ஆய்வுகள்
ஆய்வு நிறுவனங்கள்
அறிவியல் மற்றும் தொழிலக ஆய்வு மன்றம் (இந்தியா)
இந்திய நச்சுயியல் ஆராய்ச்சி நிறுவனம்

இந்திய நச்சுயியல் ஆராய்ச்சி நிறுவனம் (Indian Institute of Toxicology Research) (ஐ.ஐ.டி.ஆர்) (முந்தைய தொழில்துறை நச்சுயியல் ஆராய்ச்சி மையம்) என்பது அறிவியல் மற்றும் தொழிலக ஆய்வு மன்றத்தின் கீழ் இயங்கும் ஒரு ஆய்வகமாகும். இந்த நிறுவனம் 1965ஆம் ஆண்டில் உத்தரப்பிரதேசத்தில் சிப்டே ஹசன் ஜைதியால் நிறுவப்பட்டது. இதனுடைய முதன்மை வளாகம் இலக்னோ நகரிலும் செயற்கைக்கோள் வளாகம் ஜெகுருவிலும் அமைந்துள்ளது.

2019ஆம் ஆண்டில், எலிசபெத் பிக் மற்றும் பிற ஆராய்ச்சியாளர்களின் ஆய்வு அறிக்கை ஒன்றில் புகைப்பட கையாளுதலுக்காக சகமதிப்பாய்வில் கண்டுபிடிக்கப்பட்டதன் அடிப்படையில்  சி.எஸ்.ஐ.ஆர் உத்தரவிட்டுள்ளது.

மேற்கோள்கள்

வெளி இணைப்புகள்
 
 List of CSIR Laboratories
 CSIR homepage

Coordinates on Wikidata
ஆய்வு நிறுவனங்கள்
அறிவியல் ஆய்வுகள்
அறிவியல் மற்றும் தொழிலக ஆய்வு மன்றம் (இந்தியா)
விதியின் விளையாட்டு (1957 திரைப்படம்)

விதியின் விளையாட்டு 1957 ஆம் ஆண்டில் வெளிவரவேண்டிய ஆனால் வெளிவராத திரைப்படம் "விதியின் விளையாட்டு".  ஆந்திராவின் குண்டூர் மாவட்டத்தில் பள்ளபட்லா என்ற ஊரில் ராமமூர்த்தி - சத்தியவதி தம்பதிகளுக்கு பிறந்த எசு ஜானகி தனது முதல் பாடலான "என் ஆசை பாழானது ஏனோ" என்ற பாடலை இப்படத்திற்காகப் பாடினார். அடுத்த நாளே அவருக்கு தெலுங்குப் படத்தில் பாடும் வாய்ப்புக் கிடைத்தது. பின்னாளில் இவர் கலைமாமணி , ஞான கான சரஸ்வதி உட்பட பல்வேறு விருதுகளை வென்றார்.

மேற்கோள்கள் 

1957 தமிழ்த் திரைப்படங்கள்
இந்தியத் தமிழ்த் திரைப்படங்கள்
இந்திய ஒருங்கிணைந்த மருத்துவ நிறுவனம்

இந்திய ஒருங்கிணைந்த மருத்துவ நிறுவனம் (Indian Institute of Integrative Medicine), இந்திய அரசாங்கத்தின் அறிவியல் மற்றும் தொழிலக ஆய்வு மன்றத்தின் கீழ் ஜம்முவில் அமைந்துள்ள ஒரு முதன்மை ஆய்வு நிறுவனம் ஆகும். இந்நிறுவனம் மருந்து கண்டுபிடிப்பு ஆராய்ச்சிக்கு அர்ப்பணிக்கப்பட்டுள்ளது.

ஆய்வகங்கள்
இந்நிறுவனத்தில் கீழ்கண்ட ஆய்வுக் கூடங்கள் உள்ளன.
 இயற்கைப் பொருட்கள் & மருத்துவ வேதியியல்
 நொதித்தல் & நுண்ணுயிரி தொழினுட்பம்
 புற்றுநோய் மருந்தியல் துறை
 தரக்கட்டுப்பாடு & எந்திரவியல் துறை
 தாவரவியல் & பயிர்தொழிற்நுட்பத் துறை
 தொற்றுநோய் பிரிவு
 கலவை & மருந்து வழங்கல் துறை
 மருந்தியல் துறை
 மருந்துச்செயல்பாடு & நச்சுயியல் & கலவை துறை

மேற்கோள்கள்

வெளி இணைப்புகள்
http://www.iiim.res.in/index.php
Zopiclone Tablets

ஆய்வு நிறுவனங்கள்
அறிவியல் மற்றும் தொழிலக ஆய்வு மன்றம் (இந்தியா)
சைரஸ் எஸ். பூனாவாலா

சைரஸ் எஸ். பூனாவாலா (Cyrus S. Poonawalla) (பிறப்பு: 1941) புனே நகரத்தில் செயல்படும் சீரம் இன்ஸ்டிடியூட், இந்தியா  மற்றும் மேக்மா நிதி நிறுவனங்களின் நிறுவனத் தலைவர் ஆவர்.

குடும்பம்
பார்சி குடும்பத்தில் பிறந்த பூனாவாலாவின் தந்தை குதிரை வளர்ப்பாளர் ஆவார். இவர் வில்லூ என்ற பெண்மணியை  மணந்தார். வில்லூ 2010-இல் மறைந்தார். சைரஸ் எஸ். பூனாவாலாவின் மகன் ஆதர் பூனாவாலா, தற்போது சீரம் இன்ஸ்டிடியூட், இந்தியாவின் தலைமை நிர்வாக அலுவலராக உள்ளார்.

விருதுகள்
 சைரஸ் எஸ். பூனாவாலாவின் தடுப்பூசிகள் மருந்து உற்பத்தி பணிகளைப் பாராட்டி, இந்திய அரசு அவருக்கு 2005-இல் பத்மசிறீ விருது வழங்கியது.
 மனிதாபிமான சேவைகளுக்கான மசாசூட்ஸ் பல்கலைக்கழகத்தின் மருத்துவப் பள்ளி, 3 சூன் 2018—இல் சைரஸ். எஸ். பூனாவாலவிற்கு கௌரவ முனைவர் பட்டம் வழங்கியது.
 ஆக்சுபோர்டு பல்கலைக்கழகம்   இவரது மருந்து உற்பத்திப் பணியைப் பாராட்டி சூன் 2019-இல் கௌரவ முனைவர் பட்டம் வழங்கியது.

மேற்கோள்கள்

புற இணைப்புகள் 
 Profile at Forbes

பத்மசிறீ விருது பெற்றவர்கள்
1941 பிறப்புகள்
இந்தியத் தொழிலதிபர்கள்
புனே நபர்கள்
பார்சி மக்கள்
இந்திய கோடீசுவரர்கள்
999

999 அல்லது மூன்று ஒன்பது பொதுவாகக் கீழ்க்கண்டவற்றைக் குறிக்கிறது:

 999 (அவசர தொலைப்பேசி எண்), பல நாடுகளில் உள்ள அவசர சேவைகளுக்கான தொலைப்பேசி எண்
 999 (எண்), ஒரு முழு எண்
 கி.பி 999, ஓராண்டு
 கிமு 999, ஓராண்டு

புத்தகங்கள் 

 999 (நூற்கோவை) அல்லது 999: இருபத்தி ஒன்பது உண்மை கதைகள் ஆஃப் ஹாரர் அண்ட் சஸ்பென்ஸ், 1999 சிறுகதைகளின் தொகுப்பு
 கேலக்ஸி எக்ஸ்பிரஸ் 999, லீஜி மாட்சுமோட்டோ உருவாக்கிய மங்கா மற்றும் அனிம்

திரைப்படம் மற்றும் தொலைக்காட்சி 

 டிரிபிள் 9, 2016 ஹீஸ்ட்-த்ரில்லர் படம்
 999 (யுகே தொலைக்காட்சி தொடர்), பிபிசியில் ஒளிபரப்பப்பட்ட மைக்கேல் பியூர்க் வழங்கிய இங்கிலாந்து திட்டம்
 999 (மலேசியக் தொலைக்காட்சித் தொடர்), 2004 மலேசியக் குற்ற இயல்நிலைத் தொலைக்காட்சித் தொடர்
 999: உங்கள் அவசரநிலை என்ன?,  அவசரக்கால சேவையைத் தொடர்ந்து 2012 பிரித்தானிய உண்மைத் திட்டம்
 டிரிபிள் நைன் (தொலைக்காட்சி தொடர்), 1995 முதல் 1999 வரை ஒளிப்பரப்பானது, சிங்கப்பூர் தொலைக்காட்சி

இசை 

 999 (இசைக்குழு), 1970களில் இருந்து செயல்படும் லண்டன் பங்க் ராக் இசைக்குழு
 999 (தொகுப்பு), 999 இசைக்குழுவின் சுய-தலைப்பு ஆல்பம்
 "999" (பாடல்), ஸ்வீடிஷ் மாற்று ராக் இசைக்குழு கென்ட் எழுதிய பாடல்
 "999", கீத் ரிச்சர்ட்ஸின் தொகுப்பின் பிரதான குற்றவாளி (1992) இன் பாடல்
 999, ஜூஸ் வேர்ல்ட் பயன்படுத்திய எண்

போக்குவரத்து 

 டகாட்டி 999, இத்தாலிய மோட்டார் சைக்கிள்
 நியூயார்க் சென்ட்ரல் மற்றும் அட்சன் ஆறுரயில் பாதை எண் 999, அமெரிக்காவில் மணிக்கு 100 கிலோ மீட்டருக்கு மேற்பட்ட வேகத்தில் இயங்கும் முதல் நீராவி என்ஜின்.
 போர்டு 999, முன்னோடி 1902 ரேசர் தொடர்வண்டிபொறி

பிற பயன்கள் 

 999 ஜாச்சியா, ஒரு சிறுகோள்
 9–9–9 திட்டம், 2012 குடியரசுக் கட்சியின் ஜனாதிபதி வேட்பாளர் ஹெர்மன் கெய்ன் முன்மொழிந்த வரித் திட்டம்
 999 தொலைப்பேசி சார்ஜிங் கட்டுக்கதை, அவசர சேவைகளை அழைத்தால், அலைபேசி அழைப்பு கட்டணம் வசூலிக்கப்படும் என்ற நகர்ப்புற கட்டுக்கதை
 ஒன்பது (தூய்மை), தூய்மையைத் தரவரிசைப்படுத்துவதற்கான முறைசாரா வழி; "மூன்று ஒன்பது" 99.9% - தூய்மையானது
 "மூன்று ஒன்பது" அதிக அளவில் கிடைக்கும் நிலை (99.9%)
 டிரிபிள் நைன் சொசைட்டி, 99.9 வது சதவிகிதத்தில் IQ களைக் கொண்டவர்களுக்கான சமூகம்
 ஒன்பது மணிநேரம், ஒன்பது நபர்கள், ஒன்பது கதவுகள், 2009 சன்சாஃப்ட் உருவாக்கிய வீடியோ விளையாட்டு

மேலும் காண்க 

 0.999 ... 0.999 ... 1 க்கு சமம் என்பதற்கான சான்றுகளுக்கு

எண்கள்
ரேகா கிருஷ்ணப்பா

ரேகா கிருஷ்ணப்பா (Rekha Krishnappa) என்பவர் தென்னிந்திய சின்னத்திரை கதாபாத்திர நடிகை ஆவார். முதன்முதலில் கன்னட தொலைக்காட்சி தொடரில் நடித்த இவர் தமிழ்,  தெலுங்கு, மலையாளம் உள்ளிட்ட சின்னத்திரையில் வலம் வந்து பிரபலமானவர். இவர் தமிழ்நாட்டில் முதன்முதலில் பாரிஜாதம் என்ற தொலைக்காட்சி தொடரில் அறிமுகமானார். பின் சன் தொலைக்காட்சியில் வெளியான தெய்வமகள் தொலைக்காட்சி தொடர் மூலம் தமிழ்நாட்டில் மிகவும் பிரபளமானவர். தமிழ்நாட்டின் சின்னத்திரையின் சிறந்த வில்லி என்ற விருதையும் பெற்றுள்ளார்.

வாழ்க்கை வரலாறு
இவர் செப்டம்பர் 4, 1985 ல் கர்நாடக மாநிலம் பெங்களூருவில் பிறந்தார். இவரின் சொந்த ஊரும் கர்நாடகமே ஆகும். இவருக்கு ஒரு சகோதரனும், மூன்று சகோதரிகளும் , ஒரு மகளும் உள்ளனர். பள்ளிப்படிப்பை முடித்த இவர் பெங்களூரு கல்லூரியில் எம்.பி.ஏ முதுகலை பட்டம் பெற்றவர்.

நடித்த தொலைக்காட்சி தொடர்கள்

 பாரிஜாதம்,
 தெய்வமகள்,
 மாயமோகினி,
 நீலி
 நந்தினி
திருமகள்

மேற்கோள்கள் 

20 ஆம் நூற்றாண்டின் இந்திய நடிகைகள்
தமிழ்த் தொலைக்காட்சி நடிகைகள்
இந்திய விமானநிலையங்களின் பட்டியல்

இந்தியாவில் உள்ள விமான நிலையங்களின் பட்டியலில் தற்போதுள்ள மற்றும் முன்னாள் வணிக விமான நிலையங்கள், பறக்கும் பள்ளிகள், இராணுவ தளங்கள் போன்றவை அடங்கும். நவம்பர் 2016 முதல் AAI தரவுகளின்படி, UDAN-RCS இன் கீழ் திட்டமிடப்பட்ட வணிக விமான நடவடிக்கைகளுக்கு பின்வருபவை இலக்கு வைக்கப்பட்டுள்ளன,

 நாட்டில் மொத்தம் 486 விமான நிலையங்கள், வான்வழிப் பாதைகள், பறக்கும் பள்ளிகள் மற்றும் இராணுவத் தளங்கள் உள்ளன
 123 விமான நிலையங்கள் திட்டமிடப்பட்ட வணிக விமானங்களுடன் இரட்டை சிவில் மற்றும் இராணுவ பயன்பாட்டுடன் உள்ளன
 34 பன்னாட்டு வானூர்தி நிலையங்கள்

பொருளடக்கம் 

இந்த பட்டியலில் பின்வரும் தகவல்கள் உள்ளன:

 நகரம் சேவை செய்தது - பொதுவாக விமான நிலையத்துடன் தொடர்புடைய நகரம். சில விமான நிலையங்கள் அவர்கள் சேவை செய்யும் நகரத்திற்கு வெளியே சிறிய நகரங்களில் அமைந்திருப்பதால் இது எப்போதும் உண்மையான இடம் அல்ல.
 ICAO - சர்வதேச சிவில் விமான அமைப்பு (ஐசிஏஓ) ஒதுக்கிய இருப்பிட காட்டி. ICAO காட்டி: VA - மேற்கு மண்டலம், வி.இ. - கிழக்கு மண்டலம், VI - வடக்கு மண்டலம், வி.ஓ. - தெற்கு மண்டலம்.
 IATA - சர்வதேச விமான போக்குவரத்து சங்கம் (IATA) ஒதுக்கிய விமான நிலைய குறியீடு
 வகை - கீழேயுள்ள அட்டவணையின்படி இந்திய விமான நிலைய ஆணையம்  வரையறுக்கப்பட்டுள்ளபடி விமான நிலையத்தின் வகை
 பங்கு - கீழே உள்ள அட்டவணையில் கொடுக்கப்பட்டுள்ளபடி விமான நிலையத்தின் பங்கு

பட்டியல்

அந்தமான் மற்றும் நிக்கோபார் தீவுகள்

ஆந்திரா

அருணாசலப் பிரதேசம்

அசாம்

பீகார் 

 GAY  The airport usually serves domestic flights only, but the city being a pilgrimage city, the airport operates seasonal flights to international destinations.
 PAT  The airport is classified as a restricted international airport due to its short runway and serves only domestic flights.

சண்டிகர் 

IXC The airport serves as a restricted international airport (customs), operating only one international destinations.

சத்தீஸ்கர்

தமன் மற்றும் டியு

தில்லி என்.சி.ஆர்

கோவா

குஜராத் 

 STV  The Airport is enlisted as a Customs airport as it only serves one international destination.

ஹரியானா

இமாச்சல பிரதேசம்

ஜம்மு-காஷ்மீர் 

 SXR  வானூர்தி நிலையம் பன்னாட்டு விமான நிலையமாக வகைப்படுத்தப்பட்டுள்ளது; ஆனால் ஹஜ் யாத்திரைக்கான சிறப்பு விமானங்களைத் தவிர, 2018-ல் உள்நாட்டு விமானங்களை மட்டுமே கையாளுகிறது.

ஜார்க்கண்ட்

கர்நாடகா

கேரளா

லடாக்

லட்சத்தீவு

மத்தியப் பிரதேசம்

மகாராஷ்டிரா

மணிப்பூர்

மேகாலயா

மிசோரம்

நாகாலாந்து

ஒடிசா

புதுச்சேரி

பஞ்சாப்

ராஜஸ்தான்

சிக்கிம்

தமிழ்நாடு

தெலுங்கானா

திரிபுரா

உத்தரபிரதேசம்

உத்தரகண்ட்

மேற்கு வங்கம்

மேலும் காண்க 

 இந்தியாவின் பரபரப்பான விமான நிலையங்களின் பட்டியல்
 இந்திய வானூர்தி நிலையங்கள் ஆணையம்

சான்றுகள் 

மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
விவேகானந்தா பிக்சர்ஸ்

விவேகானந்த பிக்சர்ஸ் (Vivekananda Pictures) என்பது இந்திய ஒன்றியம், தமிழ்நாட்டின்,  சென்னையை மையமாகக் கொண்ட ஒரு இந்திய திரைப்பட தயாரிப்பு மற்றும் விநியோக நிறுவனம் ஆகும். இந்த தயாரிப்பு நிறுவனம் 1977 ஆம் ஆண்டில் திருப்பூர் மணியால் நிறுவப்பட்டது. அவர் தனது பதாகையின் கீழ் சுமார் முப்பது திரைப்படங்களைத் தயாரித்தார். ஒரு இடைவெளிக்குப் பிறகு, திருப்பூர் விவேக்கினால்  கைதி என்ற பெருவெற்றித் திரைப்படம் தயாரிக்கபட்டது, அவர் இப்போது நிறுவனத்தின் தலைமையிடத்தில் உள்ளார்

வரலாறு 
தயாரிப்பு நிறுவனத்தின் முதல் திரைப்படமான கண்ணன் ஒரு கைக்குழந்தை  (1978) படத்தை வெங்கடேஷ் இயக்கினார், அதில் சிவகுமார், சுமித்ரா ஆகியோர் முக்கிய கதாபாத்திரங்களில் நடித்தனர். அந்த படத்தைத் தொடர்ந்து, ரோசாப்பு ரவிக்கைகாரி, வண்டிச்சக்கரம், ஆணிவேர், ஆயிரம் முத்தங்கள் ஆகிய படங்களை முன்னணி வேடத்தில் சிவகுமார் நடிக்க தயாரிக்கபட்டது. முதல் ஐந்து படங்களில் முன்னணி ஆண் வேடதில் சிவகுமார் நடித்தாலும், பெண் கதாபாத்திரங்களில் கண்ணன் ஒரு கைகுழந்தையில் சுமித்ராவும், ரோசாப்பூ ரவிக்கைக்காரியில்  தீபாவும், ஆணிவேர்,  வண்டிச்சக்கரம் ஆகிய படங்களில் சரிதாவும், ஆயிரம் முத்தங்கள் படத்தில் ராதாவும் நடித்தனர். மறைந்த நடிகர் வினு சக்ரவர்த்தி கதை, திரைக்கதை எழுத்தாளராக வண்டிச்சக்காரத்தில் அறிமுகம் செய்யப்பட்டார், அதை இயக்கியவர் கே. விசயன் ஆவார்.   அது தமிழில் சில்க் ஸ்மிதாவின் அறிமுகப் படம் ஆகும். 1980 ஆம் ஆண்டிற்கான சிறந்த படத்திற்கான தமிழ்நாடு அரசு விருதில் வண்டிச்சக்கரம்  மூன்றாம் பரிசை வென்றது. ரோசாப்பு ரவிக்கைகாரி படத்தில் வினு சக்ரவர்த்தி நடிகராக அறிமுகமானார், நகைச்சுவை நடிகர் லூசு மோகன் அதே படத்தின் மூலம் புகழ் பெற்றார்.  1983 ஆம் ஆண்டில், சிவாஜி கணேசன், சரிதா, சரத் பாபு மற்றும் பலர் நடித்த இமைகள் படத்தை இந்நிறுவனம் தயாரித்தது. அப்படத்திற்கின இசையை  கங்கை அமரன் அமைத்தார். இவர்களது அடுத்த படமான  ஈட்டி படத்தில்  விஜயகாந்த், விஷ்ணுவர்தன், நளினி, விஜி ஆகியோர் நடிக்க  ராஜசேகர் இயக்கினார். அடுத்தபடமான விடிஞ்சா கல்யாணம் படத்தில் சத்யராஜ், ஜெயஸ்ரீ, சுஜாதா ஆகியோர் முக்கிய கதாபாத்திரங்களில் நடிக்க, மணிவண்ணன் இயக்கினார். 1988 ஆம் ஆண்டில், இவர்கள் மோகன்லால் மற்றும் கார்த்திகா நடித்த ஆகியோர் நடித்த மலையாளத் திரைப்படமான காந்திநகர் செகண்ட் ஸ்ரிட் படத்தை  அண்ணாநகர் முதல் தெரு என்ற பெயரில் மறு ஆக்கம் செய்தனர். அந்தப் படத்தில்  சத்தியராஜ் மற்றும் ராதா முக்கிய கதாபாத்திரங்களில் நடித்தனர்.

திரைப்படவியல்

வெளி இணைப்புகள்

குறிப்புகள் 

சென்னையில் உள்ள திரைப்படத் தயாரிப்பு நிறுவனங்கள்
நஞ்சன்கூடு வாழைப்பழம்

நஞ்சன்கூடு வாழைப்பழம் (Nanjanagud banana), நஞ்சன்கூடு ரசபலேஹன்னு என்று அழைக்கப்படும் வாழையானது இந்தியாவின் கர்நாடகாவின் மைசூர் மாவட்டம் மற்றும் சாமராசநகர் மாவட்டம் மற்றும் அதைச் சுற்றியுள்ள பகுதிகளில் விளைகின்ற வாழைப்பழமாகும். இதன் தனித்துவமான சுவை மற்றும் நறுமணத்திற்காகப் பிரபலமானது. நஞ்சன்கூடு மற்றும் அதைச் சுற்றியுள்ள கருப்பு களிமண் வண்டல் உப்பு மண் இதன் சுவை மற்றும் நறுமணத்திற்குக் காரணமாக அமைந்துள்ளது. இது ஒரு குறிப்பிட்ட புவியியல் அடையாளத்தை இப்பழத்திற்கு அளித்துள்ளது, எனவே இப்போது இந்திய அரசாங்கத்தின் புவிசார் குறியீடு கீழ் பதிவு செய்யப்பட்டுள்ளது.

தனித்துவம் 
நஞ்சன்கூடு மற்றும் அதனைச் சுற்றியுள்ளப் பகுதிகளில் காணப்படும் கருப்பு களிமண் வண்டல் உப்பு மண்ணின் தன்மை காரணமாகத் தனிப்பட்ட சுவை மற்றும் மணத்தினை இம்மண்ணில் விளையும் இந்த வாழைப்பழம் கொண்டிருப்பதாகக் கூறப்படுகிறது. நஞ்சன்கூடு தனித்த கரிம சாகுபடி முறையும் இதில் பங்கு வகிக்கின்றது. இந்த வாழைப்பழத்தினை மற்ற இடங்களில் பயிரிட்டால், வாழைப்பழத்தில் கட்டியை உருவாகி இதன் நறுமணத்தில் பாதிப்பு ஏற்படுவதாகக் கண்டறியப்பட்டுள்ளது. இதன் பண்புகளின் தனித்துவமானது இதன் மரபணு அமைப்பின் காரணமானது எனக் கூறப்படுகிறது.

சாகுபடி 
நஞ்சன்கூடு வாழைப்பழம் வெப்பமண்டல தாவரமாகும். இது 30N முதல் 30S நிலநேர்கோடு பகுதிகளில் மட்டுமே வளரக்கூடியது. வறண்ட மற்றும் ஈரப்பதமான காலநிலை இதன் வளர்ச்சிக்குச் சிறந்ததாக என்று கூறப்படுகிறது.

புவிசார் குறியீடு 
கர்நாடக அரசாங்கத்தின் தோட்டக்கலைத் துறை  நஞ்சன்கூடு வாழைப்பழத்தை 2002ஆம் ஆண்டில் புவியியல் குறியீட்டுப் பொருட்கள் சட்டம், 1999ன் கீழ் பதிவு செய்ய முன்மொழிந்தது. காப்புரிமை, வடிவமைப்புகள் மற்றும் வர்த்தக முத்திரைகள், சென்னை அலுவலகத்தில் பதிவு செய்தது. இதன் மூலம் மைசூர் விவசாயிகள் தாங்கள் உற்பத்திச் செய்யும் வாழைப்பழங்களை, நஞ்சன்கூடு வாழைப்பழங்கள் என்று விற்பனைச் செய்யும் உரிமை பெறுவார்கள்.  மூன்று ஆண்டுகளுக்குப் பிறகு, 2005இல் நஞ்சன்கூடு வாழைப்பழத்திற்கு புவிசார் குறியீடு வழங்கப்பட்டது.

மேலும் காண்க 

 குடகு ஆரஞ்சு
 பெங்களூர் நீல திராட்சை
 பைதாகி மிளகாய்
 உடுப்பி மட்டு குல்லா
 குடுகு பசுமை ஏலக்காய்

மேற்கோள்கள் 

மைசூர் மாவட்டம்
வாழையினங்கள்
இந்திய புவிசார் குறியீடுகள்
மகாலட்சுமி (நடிகை)

மகாலட்சுமி என்பவர் ஒரு இந்திய திரைப்பட நடிகை ஆவார். இவர் கன்னடம், தமிழ், மலையாளம், தெலுங்கு திரைப்படத்துறைகளில் பணியாற்றிய நடிகை ஆவார். இவரது குறிப்பிடத்தக்க படங்களாக கன்னடத்தில் பாரே நன்ன முத்தின ராணி (1990), ஹெந்திகெல்பேடி (1989), பரசுராம் (1989), சம்சார நூக்கே (1989), ஜெயசிம்ஹா (1987), பிற மொழிகளில்  பூ மனம் (1989), முதல் வசந்தம் (1986), விலிச்சு விலிக்கெட்டு  (1985), ரங்கம் (1985), நன்றி (1984), ரெண்டு ஜில்லா சீதா (1983) போன்றவை ஆகும்.

திருமணமாகி இவர் தற்போது சென்னையில் வசித்து வருகிறார். இவருக்கு இரண்டு மகள்கள் உள்ளனர், ஒருவர் வான்வெளிப் பொறியியல் முடித்துள்ளார். மற்றவர் கட்டிடக்கலை படித்து வருகிறார்

தேர்ந்தெடுக்கப்பட்ட திரைப்படவியல்

தமிழ் 
மகாலட்சுமி பின்வரும் தமிழ் படங்களில் தோன்றியுள்ளார்.

 ராணித்தேனீ (1982) - தமிழில் அறிமுகம்
 இளைய பிறவிகள் (1983)
 தேவி ஸ்ரீ தேவி (1984)
 நன்றி (திரைப்படம்) (1984)...சாரதா
 முதல் வசந்தம் (1986)
 எங்க வீட்டு ராமாயணம் (1987)
 பூ மனம் (1989)
 ஊர் பஞ்சாயத்து (1992)

குறிப்புகள் 

சென்னை நடிகைகள்
தமிழ்நாட்டு நடிகைகள்
வாழும் நபர்கள்
மலையாளத் திரைப்பட நடிகைகள்
தமிழ்த் திரைப்பட நடிகைகள்
தெலுங்குத் திரைப்பட நடிகைகள்
கன்னடத் திரைப்பட நடிகைகள்
பெங்களூர் நீல திராட்சை

பெங்களூர் நீல திராட்சை, எனப்படுவது பெங்களூர் நீலன் (Bangalore Blue) எனப்படும், கொத்தாக காய்க்கக்கூடிய புளிப்புச் சுவையுடைய (ஒரு வகையாகும் விட்டிசு லேப்ருசுகா) திராட்சை ஆகும். இது இந்தியாவின் பெங்களூருவைச் சுற்றியுள்ள மாவட்டங்களில் வளர்க்கப்படுகிறது. கருநாடக மாநிலத்தில் அதிக அளவில் பயிரிடப்படும் மூன்று திராட்சை வகைகளுள் இதுவும் ஒன்றாகும் (மற்ற இரண்டு 1) தாம்சன் விதை இல்லாத திராட்சை 2) அனாப்-இ-ஷாஹி தில்குஷ்). இது 2013ஆம் ஆண்டில் இந்திய அரசிடமிருந்து புவியியல் சார்ந்த குறியீடு பெற்றது.

வரலாறு 
பெங்களூரு நகர மாவட்டம், சிக்கபள்ளாபூர் மாவட்டம் மற்றும் கோலார் மாவட்டங்களில் கடந்த 150 ஆண்டுகளாக இந்த வகை திராட்சை வளர்க்கப்படுகிறது.  இது சுமார் 5,000 ஹெக்டேர் பரப்பளவில் பிரத்தியேகமாகப் பயிரிடப்படுகிறது. முக்கியமாக இது நந்தி பள்ளத்தாக்கில் பயிரிடப்படுகிறது. ஆண்டுதோறும் சுமார் 450,000 டன் திராட்சைப் பழங்கள் இங்கு உற்பத்தி செய்யப்படுகின்றன.

தோற்றம் மற்றும் பயன்கள் 
பெங்களூர் நீலன் அமெரிக்க கான்கார்ட் வகையுடன் நெருக்கமாகத் தொடர்புடையது. இது பைலோக்செரா வண்டுகளுக்கு எதிராக வலுவான இயற்கை எதிர்ப்புச் சக்தியினைக் கொண்டுள்ளது. புளிப்பு கலந்த இனிப்புச் சுவையுடன் மென்மையான தோலினைக் இத் திராட்சை கொண்டுள்ளது. நவீன ஆராய்ச்சியின் படி இந்த திராட்சை புற்றுநோய் எதிர்ப்பு மற்றும் வயதாவதைத் தடுக்கும் பண்புகளை கொண்டிருப்பதாக அறியப்படுகிறது.

பெங்களூர் நீலத்தை வளர்க்கச் செம்மண் கலந்த களிமண்ணுடன் பகல் வெப்பநிலை 35° C முதல் 37°C வரையும் இரவு வெப்பநிலை 12°C முதல் 15°C வரையும் இருக்கவேண்டும். இந்த காலநிலை பெங்களூர் பிராந்தியத்தைச் சுற்றிக் காணப்படுவதால், பல்வேறு வகையான திராட்சை இங்குப் பிரத்தியேகமாக வளர்க்கப்படுகின்றன.

இத் திராட்சை பொதுவாக உணவாகப் உண்பதற்கு பயன்படுத்தப்படுகிறது. மேலும் பழ ஊறல் (ஜாம்) மற்றும் பழப் பாகு (ஜெல்லி) தயாரிக்கப் பயன்படுகிறது. பழச்சாறு, பழச்சாறு கலவை, ஒயின் தயாரிக்கவும் பயன்படுகிறது.

புவியியல் அறிகுறி 
பெங்களூர் தோட்டக்கலைத் துறை, பெங்களூரு நீலத்தை 1999ஆம் ஆண்டின் புவியியல் குறியீட்டுச் சட்டத்தின் கீழ் பதிவு செய்ய முன் வந்தது. சென்னையில் உள்ள காப்புரிமை, வடிவமைப்புகள் மற்றும் வர்த்தக முத்திரைகள், அலுவலகத்தில் பதிவுசெய்யப்பட்டது. மூன்று ஆண்டுகளுக்குப் பின்னர், 2013இல் புவியியல் சார்ந்த குறியீடு சிக்கபள்ளாப்பூரை தலைமையிடமாகக் கொண்ட பெங்களூர் நீல திராட்சை விவசாயிகள் சங்கத்திற்கு பல்வேறு வகையான திராட்சைகளை வளர்ப்பதற்கான காப்புரிமை வழங்கப்பட்டது.

மேலும் காண்க 

 குடகு ஆரஞ்சு
 நஞ்சன்கூடு வாழைப்பழம் 
 பைதாகி மிளகாய்
 உடுப்பி மட்டு குல்லா
 குடுகு பசுமை ஏலக்காய்

மேற்கோள்கள் 

திராட்சை
இந்திய புவிசார் குறியீடுகள்
வேமுலவாடா, ராஜன்னா சிர்சில்லா மாவட்டம்

வேமுலவாடா என்பது தெலுங்கானா மாநிலத்தின் ராஜன்னா சிர்சில்லா மாவட்டத்தில் உள்ள மக்கள் தொகை கணக்கெடுப்பு நகரமாகும் .  இந்து வழிபாட்டாளர்களுக்கு புனித யாத்திரை செய்யும் இடம் என்பதில் ஸ்ரீ ராஜா ராஜேஸ்வரர் கோயில் இருப்பது குறிப்பிடத்தக்கது. மேலும் இங்கு பீமேஸ்வரர் கோயில், போச்சம்மா கோயில் மற்றும் ஸ்ரீ ராஜா ராஜேஸ்வர சுவாமி கோயிலுக்கு அருகிலுள்ள நாகரேஸ்வா கோயிலும் அமைந்துள்ளது.

மேலும் காண்க 

 வேமுலவாடா சாளுக்கியர்
 மல்லியா ரெச்சனா
 வேமுலவாட பீமகவி

மேற்கோள்கள் 

Coordinates on Wikidata
தெலங்காணாவில் உள்ள ஊர்களும் நகரங்களும்
மலபார் இராத்தவளை

மலபார் இராத்தவளை (Nyctibatrachus major) என்பது நைக்டிபாட்ராச்சிடே குடும்பத்தில் உள்ள தவளை இனங்களுள் ஒன்று. இதனுடைய பிற பெயர்கள்  பெரிய சுருங்கிய தவளை மற்றும் பவுலெங்கரின் குறுகிய கண் தவளை என்பன.

புவியியல் வரம்பு 
இந்த அகணிய உயிரியானது து 110 முதல் 920 மீ உயரப்பகுதிகளில் வாழ்கின்றது. இது கேரளாவில் மலபார் மற்றும் வயநாட்டு மாவட்டங்களிலும் மற்றும் தமிழ்நாட்டில் ஆனைமலை பாதுகாப்பு பகுதிகளிலும் காணப்படுகிறது.

வாழ்விடம் 

இதனுடைய வாழிடங்கள் வெப்பமண்டல ஈரமான தாழ் நில காடுகள், ஈரமான மான்ட்டேன் காடு மற்றும் ஆறுகள் ஆகிய இயற்கை வாழ்விடங்களாகும்.

பாதுகாப்பு நிலை 
மலபார் இரவு தவளை வாழ்விட இழப்பால் அச்சுறுத்தப்படுகிறது.

மேற்கோள்கள் 

நைக்டிபாட்ராச்சசு
தவளைகள்
இந்திய அகணிய உயிரிகள்
சேலம் பெருநகர பகுதி

சேலம் பெருநகர பகுதி (அ) சேலம் நகர ஒருங்கிணைப்பு என்பது இந்தியாவின் பதினாறாவது பெரிய பெருநகரமும் , தமிழ் நாட்டின் ஐந்தாவது பெரிய பெருநகரம் ஆகும். சேலம் பெருநகர பகுதியில் சேலம் பெருநகர மாநகராட்சி பகுதி மற்றும் சேலம் மாவட்டத்தின் பிற பகுதிகளும் அடங்கும்.

பொருளாதாரம் 

 சேலம் பல்வேறு கனிமவளங்கள் நிறைந்த இடம். இங்கு கிடைக்கும் இரும்பு தாதுவை பயன்படுத்தி இந்திய நடுவன் அரசின் செயில் (SAIL) நிறுவனம் சேலம் இரும்பாலையை அமைத்துள்ளது. இது தமிழ்நாட்டின் ஒரே உருக்கு ஆலை ஆகும்.
 இந்தியாவில் மாக்னசைட் தாது பெருமளவு கிடைக்கும் இடங்களில் சேலமும் ஒன்று. டால்மியா & தமிழக அரசின் டான்மாங் (TANMAG - TAMILNADU MAGNESITE LIMITED) நிறுவனங்கள் மாக்னசைட் சுரங்கங்களை இங்கு அமைத்துள்ளன.

 அதிக அளவில் வெள்ளி ஆபரணங்கள் செய்யும் தொழில் இங்கு நடைபெறுகிறது.
 இது தவிர நூற்பாலை, வாகன உதிரிபாக ஆலை, சேகோ (சவ்வரிசி) ஆலை ஆகியவையும் உள்ளன.
 இந்த மாவட்டத்தில் கோழிப் பண்ணைகளும் அதிக அளவில் உள்ளன.
 இங்கு உள்ள லீ-பஜார், மஞ்சள், கடலை, தேங்காய், அரிசி போன்ற வேளாண்மை சார்ந்த சந்தைக்குப் பெயர் பெற்றது.

சேலம் மெட்ரோ 
சேலம் மெட்ரோ என்பது தமிழ்நாட்டின் சேலம் நகரத்திற்கான முன்மொழியப்பட்ட மோனோரெயில் அமைப்பாகும், இது நகரத்தில் பொது போக்குவரத்தின் முக்கிய விரிவாக்கத்தின் ஒரு பகுதியாகும். சேலம் நகரம் தமிழ்நாட்டின் வளர்ந்த நகரங்களில் ஒன்றாகும்.

மோனோரெயில் சந்தை இந்தியாவில்,‌72,000 கோடி (10 பில்லியன் அமெரிக்க டாலர்) என மதிப்பிடப்பட்டுள்ளதால், அப்போதைய தமிழக ஆளுநராக இருந்த எஸ்.எஸ். பர்னாலா சட்டமன்றத்தில் அறிவித்தார், மோனோரயில் முறையை அறிமுகப்படுத்துவதற்கான சாத்தியக்கூறு ஆய்வு செய்ய தமிழக அரசு முடிவு செய்துள்ளதாக கோயம்புத்தூர், திருச்சி மற்றும் மதுரை ஆகியவற்றுடன் சேலத்திலும் அமைக்க திட்டம்.

கலவை 
சேலம் நகர ஒருங்கிணைப்பு என்பது தமிழ்நாடு மாநிலத்தில் உள்ள பெருநகரப் பகுதியாகும், இது சேலம் நகரத்தையும் அதன் புறநகர்ப் பகுதிகளையும் கொண்டுள்ளது. இது பெருநகர சேலம் மாநகராட்சி மற்றும் சேலம் மாவட்டத்தில் பரவியுள்ள புறநகர் பகுதிகளைக் கொண்டுள்ளது.

மாநகராட்சி 
 சேலம் மாநகராட்சி

நகராட்சிகள் 

 ஆத்தூர்
 மேட்டூர்
 எடப்பாடி
 நரசிங்கபுரம்
 தாரமங்கலம்
 இடங்கன்சாலை

நகரப் பேரூராட்சிகள் 

அயோத்தியாபட்டினம்
கெங்கவல்லி
தம்மம்பட்டி
ஆட்டையாம்பட்டி
சலகண்டாபுரம்
இளம்பிள்ளை
கன்னங்குறிச்சி
கொளத்தூர்
கொங்கணபுரம்
மேச்சேரி
ஓமலூர்
பனைமரத்துப்பட்டி
பெத்தநாயக்கன்பாளையம்
சங்ககிரி
சிவதாபுரம்
வாழப்பாடி
வீரக்கல்புதூர்
பேளூர்
காடையாம்பட்டி
மல்லூர்
செந்தாரபட்டி
தெடாவூர்
தேவூர்
வீரகனூர்
ஏத்தாப்பூர்
அரசிராமணி
நங்கவள்ளி
பூலாம்பட்டி
வனவாசி
வெள்ளாளபுரம்

மாவட்டங்கள் 

  சேலம் மாநகர பகுதி
  சேலம் புறநகர் பகுதி

வட்டங்கள் 

ஆத்தூர்
கெங்கவல்லி
தலைவாசல்
எடப்பாடி
காடையாம்பட்டி
மேட்டூர்
ஓமலூர்
பெத்தநாயக்கன்பாளையம்
சேலம்
சேலம் தெற்கு
சேலம் மேற்கு
சங்ககிரி
வாழப்பாடி
ஏற்காடு

மேலும் காண்க 

 சென்னை பெருநகர பகுதி
கோயம்புத்தூர் பெருநகர பகுதி
மதுரை பெருநகர பகுதி
பத்து இலட்சத்துக்கு மேல் மக்கள்தொகை கொண்ட தமிழக மாநகரங்களில் பட்டியல்
பத்து இலட்சத்துக்கு மேல் மக்கள்தொகை கொண்ட இந்திய மாநகரங்களில் பட்டியல்
இந்தியாவில் நகர்ப்புற ஒருங்கிணைப்புகளின் பட்டியல்

மேற்கோள்கள் 

சேலம் மாவட்டம்
தமிழக_பெருநகர_பகுதிகள் 
இந்திய_பெருநகர_பகுதிகள்
தமிழ்நாடு_பெருநகர_பகுதிகள்
சுனிதா (நடிகை)

வித்யா ஸ்ரீ என்பவர் ஒரு இந்திய நடிகை ஆவார். இவர் 1986 முதல் 1996 வரை தென்னிந்தியாவில் தயாரிக்கப்பட்ட படங்களில் நடித்ததற்காக அறியப்பட்டர்.

திரைப்பட வாழ்க்கை 
முக்தா எஸ். சுந்தர் இயக்கி 1986 ஆம் ஆண்டு வெளியான தமிழ் திரைப்படமான  கோடை மழை திரைப்படத்தின் மூலம் இவர் திரையுலகில் நுழைந்தார். அப்படத்திற்கு இளையராஜா இசையமைக்க, ரஜினிகாந்த் (முதன்மைப் பாத்திரமல்ல, விருந்தினர் பாத்திரம்), பிரசாத்  லட்சுமி ஆகியோர் உடன் நடித்தனர். மேலும் பி. வாசு இயக்கி, விஜயகாந்த் நடித்த பொன்மன செல்வன் (1989) படத்திலும். அதே ஆண்டு  விஜயகாந்த்துடன் நடித்த ராஜநடை,  வரவு நல்ல உறவு (1990) ஆகிய படங்கள் வெளியாயின. வரவு நல்ல உறவு படத்திற்கு விசு சிறந்த கதை எழுத்தாளருக்கான தமிழ்நாடு அரசு விருதைப் பெற்றார். டி. என் கண்ணா இயக்கிய  பெண் சார்ந்த கதையான நெஞ்ச தொட்டு சொல்லு என்ற  தமிழ்த் திரைப்படத்திலும் இவர் நடித்தார்.

1987 இல் இவர் சாஜன் இயக்கிய நிறபேதங்கள் என்ற மலையாளத் திரைப்படங்களில்  நடித்தார். அப்படத்தில் இவருடன் பிரதாப் போத்தன், அம்பிகா, கீதா,  கனிகேனம் நேரம் ஆகியோர் நடித்தனர். ராஜசேனன் இயக்க ரத்திஷ்  மற்றும் சரிதா ஆகியோர் முதன்மைப் பாத்திரங்களில் நடித்தனர். பின்னர் மேலும் பல மலையாள படங்களில் நடித்தார்.

ராகவேந்திரா ராஜ்குமார் நடிக்க எம். எஸ். ராஜசேகர் இயக்கிய அனுகுலகோபா கண்டா திரைப்படங்கள் மூலம் 1990 இல் கன்னட திரையுலகில் நுழைந்தார். கன்னடத்தில் மேலும் சில படங்கள் நடித்தார்.

இவர் இந்திய முன்னணி நடிகர்களான மம்மூட்டி, மோகன்லால், ஜெகதீஷ், முகேஷ், ஜெயராம், சுரேஷ் கோபி, அம்பரீஷ், அனந்த் நாக், சிவ ராஜ்குமார், ராகவேந்திரா ராஜ்குமார் போன்ற பலருடன் இவர் ஜோடியாக நடித்துள்ளார்.

நடனக் கலைஞராக 
கோடை மழை வித்யா, வித்யாஸ்ரீ என்றும் அழைக்கப்படும் சுனிதா, நன்கு அறியப்பட்ட இந்திய பாரம்பரிய நடனக் கலைஞர் ஆவார். இவர்  பரதநாட்டியம் பயின்றவர். இவர் 3 வயதில் நடனமாடத் தொடங்கி, 11 வயதில் அரங்கேற்றம் செய்தார். "குருகுலம்" என்ற பழைய பாரம்பரியத்தின்படி பயிலும் பாக்கியத்தை இவர் பெற்றிருக்கிறார். பத்மஸ்ரீ வாழுவூர் ராமையா பிள்ளை மற்றும் அவரது மகன் கலைமாமணி வழுவூர் ஆர். சமராஜ் ஆகியோரிடமிருந்து பரதநாட்டியத்தின் வழுவூர் பாணியில் பயிற்சி பெற்றார். இன்றுவரை, இவர் உலகம் முழுவதும் 200 க்கும் மேற்பட்ட நடன நிகழ்ச்சிகளை மேற்கொண்டுள்ளார். அமிதாப் பச்சன், மம்மூட்டி, மோகன்லால், வினீத் போன்றோருடன் உலகம் முழுவதும் பல மேடை நிகழ்ச்சிகளில் நடனமாடியுள்ளார்.

அமெரிக்காவை தளமாகக் கொண்ட நிருத்யாஞ்சலி ஸ்கூல் ஆப் டான்ஸில் கலை இயக்குநராக இருந்து நடனப் பள்ளியை சுனிதா  நடத்தி வருகிறார். கடந்த பத்து ஆண்டுகளில் பாரம்பரிய நடனம் கற்பிப்பதற்கும், நிகழ்த்துவதற்கும் தன்னை அர்ப்பணிப்பதன் மூலம் தென் கரொலைனாவின் கலாச்சார வாழ்க்கையை வளப்படுத்தியுள்ளார்.

தனிப்பட்ட வாழ்க்கை 
இவர்  ஆந்திராவில் வேணுகோபால் சிவராமகிருஷ்ணன் மற்றும் புவனா ஆகியோருக்குப் பிறந்தார். 1996 ஆம் ஆண்டில் ராஜ் என்பவரை திருமணம் செய்து கொண்ட இவருக்கு 1998 இல் ஷஷாங்க் என்ற மகன் பிறந்தார். இவர் தற்போது அமெரிக்காவின் தென் கரொலைனாவில் குடும்பத்துடன் வசித்து வருகிறார்.

திரைப்படவியல்

குறிப்புகள்

வெளி இணைப்புகள் 

 Sunitha at IMDb

1972 பிறப்புகள்
தமிழ்த் திரைப்பட நடிகைகள்
தெலுங்குத் திரைப்பட நடிகைகள்
கன்னடத் திரைப்பட நடிகைகள்
இந்தித் திரைப்பட நடிகைகள்
20 ஆம் நூற்றாண்டின் இந்திய நடிகைகள்
மலையாளத் திரைப்பட நடிகைகள்
வாழும் நபர்கள்
குவீன் (2014 திரைப்படம்)

குவீன் (தமிழாக்கம்: அரசி) என்பது மார்ச்சு 7, 2014 அன்று வெளியான இந்தி மொழித் திரைப்படம் ஆகும். இத்திரைப்படத்தை விக்காசு பால் இயக்க, கங்கனா இரனாத்து தலைமை பாத்திரத்தில் நடித்திருந்தார்.

கதை 
இராணி மெகரா என்கிற பெண்ணுக்கு நடக்கவிருந்த திருமணம் மாப்பிள்ளையால் கடைசி நேரத்தில் நிறுத்தப்படுகிறது. திருமணம் முடிந்த கையோடு தேனிலவுக்கு பாரிசு செல்லலாம் என்று கனவு கண்டு பயணச்சீட்டெல்லாம் வாங்கி வைத்திருந்த நிலையில், இராணி தனியாகவே பாரிசு செல்ல முடிவெடுத்து, பயணம் என்னும் பாதையில் தன்னைத் தானே தேடிக் கொள்வது கதை.

நடிப்பு 

 இராணி மெகரா
 என்னும் பாத்திரத்தில் நடித்தவர் கங்கனா இரனாத்து

 விச்சயலட்சுமி
 என்னும் பாத்திரத்தில் நடித்தவர் அலீசா எய்டண்

 விச்சய்
 என்னும் பாத்திரத்தில் நடித்தவர் இராச்சுகுமார் இராவு

 ஒலெக்சாண்டர்
 என்னும் பாத்திரத்தில் நடித்தவர் மிசு பொய்க்கோ

 தாக்கா
 என்னும் பாத்திரத்தில் நடித்தவர்

செப்புரி ஓ

 திம்
 என்னும் பாத்திரத்தில் நடித்தவர் யோசேப்பு கித்தோபு

தயாரிப்பு 
இத்திரைப்படத்தை விக்காசு பால் இயக்க, வையகாம் 18 மற்றும் பேந்தம் பிக்ச்சர்சு இணைந்து தயாரித்திருந்தனர். இராணி மெகரா பாத்திரத்தில் நடிக்க முதலில் கரீனா கப்பூரும் பிரியங்கா சோப்ராவும் அணுகப்பட்டனர். இருவரும் மறுத்து விடவே கங்கனாவுக்கு வாய்ப்பு கிடைத்தது.

இத்திரைப்படத்தில் நடித்திருந்த இதர சில வெளிநாட்டவரை இலண்டனில் நேர்முகத்தேர்வு நடத்தி தேர்ந்தெடுத்தனர். 2012 இல் துவங்கி 45 நாட்களில் படப்பிடிப்பு முடிந்தது. இலண்டன், ஆம்சுடர்டாம் மற்றும் தில்லியில் படம்பிடித்தனர்.

90 விழுக்காடு படப்பிடிப்பு முடிந்த நிலையில், ஒளிப்பதிவாளர் பாபி சிங்கு ஆசுத்துமா தாக்கத்தால் 25 திசம்பர் 2012 அன்று காலமானார். மீதப் பணிகளை அனுராகு காசியப்பு முடித்தார்.

சர்ச்சை 
2018 அக்டோபரில் பேந்தம் பிக்ச்சர்சின் முன்னாள் ஊழியர் ஒருவர் விக்காசு பால் தன்னிடம் முறை தவறி நடந்து கொண்டதாக குற்றஞ் சாட்டினார். இதனை கங்கனாவும் படத்தில் அவர் தோழியாக நடித்த நயனி என்கிற நடிகையும் வழிமொழிந்தனர். விளைவாக, விக்காசு பாலை தங்கள் தயாரிப்பு குழுவில் இருந்து நீக்கிய நிறுவனங்கள், அவர் மீது வழக்கு தொடுத்தன.

விமர்சனம் 
குவீன் திரைப்படம்தான் மிகுதியான நேர்மறை விமர்சனங்களையும் இரசிகர்களின் அன்பையும் ஒரு சேரப் பெற்று இருநூறு கோடிக்கு மேல் வருவாய் ஈட்டியது.

62 ஆவது தேசிய திரைப்பட விருதுகள் நிகழ்ச்சியில் அந்த ஆண்டின் சிறந்த இந்தித் திரைப்படமாக இத்திரைப்படம் அறிவிக்கப்பட்டு விருது பெற்றது. அதே நிகழ்ச்சியில் சிறந்த நடிகைக்கான விருதைப் பெற்றார் கங்கனா இரனாத்து.

60 ஆவது பிலிம்பேர் விருது விழாவில் சிறந்த திரைப்படம், சிறந்த இயக்குநர், சிறந்த நடிகை, சிறந்த பின்னணி இசை, சிறந்த ஒளிப்பதிவாளர் மற்றும் சிறந்த தொகுப்பாளருக்கான விருதுகள் இத்திரைப்படத்தில் பணிபுரிந்தோருக்கு வழங்கப்பட்டது.

மேலும் பல்வேறு விருதுகளைப் பெற்றது இத்திரைப்படம்.

மீளுருவாக்கம் 
இந்தியில் இத்திரைப்படத்தின் வெற்றியைத் தொடர்ந்து, தமிழில் காச்சல் அகர்வால் நடிக்க பாரிஸ் பாரிஸ் என்ற தலைப்பிலும், தெலுங்கில் தமன்னா நடிக்க தட் இஸ் மகாலக்ஷ்மி என்கிற தலைப்பிலும் மலையாளத்தில் மஞ்சிமா மோகன் நடிக்க ஃஜம் ஃஜம் என்ற தலைப்பிலும் கன்னடத்தில் பருல் யாதவ் நடிக்க பட்டர்ஃப்ளை என்ற தலைப்பிலும் மீளுருவாக்கம் செய்யப்பட்டு வெளியாக இருக்கிறது.

மேற்கோள்கள் 

நாடகத் திரைப்படங்கள்
நகைச்சுவைத் திரைப்படங்கள்
பெண்ணியத் திரைப்படங்கள்
வக்கீல் சாப்

வக்கீல் சாப்  (Vakeel Saab) 2021 இல் வெளிவந்த தெலுங்குத் திரைப்படமாகும். இத்திரைப்படத்தை வேணு ஶ்ரீராம் எழுதி இயக்கியுள்ளார். இத்திரைப்படம் 2016ஆம் ஆண்டில் வெளியான இந்தி திரைப்படமான பிங்க் என்பதைத் தழுவி எடுக்கப்பட்டது. ஸ்ரீ வெங்கடேஸ்வர  கிரியேஷன்ஸ் நிறுவனம் சார்பில் தில் ராஜூ தயாரித்துள்ளார். இத்திரைப்படத்திற்கு தமன் இசையமைத்துள்ளார். பவன் கல்யாண், நிவேதா தாமஸ், அஞ்சலி, பிரகாஷ் ராஜ், சுருதி ஹாசன் ஆகியோர் முக்கியக் கதாப்பாத்திரத்தில் நடித்துள்ளனர். படத்தின் சில காட்சிகள் ஹைதராபாத் மெட்ரோவிலும் படமாக்கப்பட்டன.

கதை மாந்தர்கள் 
 பவன் கல்யாண் ( கொனிடெலா சத்யதேவ் )
 நிவேதா தாமஸ் (பல்லவி வெமுலா) 
 அஞ்சலி ( செரினா )
 பிரகாஷ் ராஜ் (  வழக்கறிஞர் நந்தா கோபால் )
 சுருதி ஹாசன் ( கொனிடெலா சத்யதேவின்  மனைவி )
 அனன்யா நாகல்லா ( திவ்யா நாயக் )
 வம்சி கிருஷ்ணா - வம்சி
 முகேஷ் ரிசி - வம்சியின் தந்தை 
 ஸ்ரீகாந்த் ஐயங்கார் - காவலர் 
 சாயாஜி சிண்டே - அமைச்சர் 
 சரத் பாபு - ஒழுக்காற்றுக் குழுத் தலைவர்
 சுபலேகா சுதாகர் - வீட்டின் உரிமையாளர் 
 சி.எல்.வி நரசிம்மராவ்
 லிரிஷா - காவல் ஆய்வாளர் சரளாதேவி

வெளியீடு 
2021 ஆம் ஆண்டு ஏப்ரல் மாதம் 9ஆம் தேதி இத்திரைப்படம் திரையரங்குகளில் வெளியானது.

மேற்கோள்கள் 

தமன் இசையமைத்த திரைப்படங்கள்
2021 தெலுங்குத் திரைப்படங்கள்
இந்தியத் தெலுங்குத் திரைப்படங்கள்
ஸ்டீவ் பக்னர்

ஸ்டீபன் அந்தோனி பக்னர் (பிறப்பு 31 மே 1946) ஜமேக்கா முன்னாள் பன்னாட்டு துடுப்பாட்ட நடுவர் ஆவார்.

பக்னர் 1989 முதல் 2009 க்கு இடையில் 128  தேர்வு போட்டிகளுக்கு நடுவராக  செயல்பட்டு சாதனை படைத்தார், மேலும் இந்த காலகட்டத்தில் 181 ஒருநாள் போட்டிகளிலும் நடுவராக செயல்பட்டார். 1992 முதல் 2007 வரை தொடர்ந்து ஐந்து துடுப்பாட்ட உலகக்கிண்ண போட்டிகளுக்கு நடுவராக செயல்பட்டார்  "விளையாட்டுத் துறையில் சிறந்த சேவைகளுக்காக" இவருக்கு கமாண்டர் கிளாஸ என்ற விருது வழங்கப்பட்டது

நடுவராக சாதனைகள்

கிரிக்கெட் உலகக் கோப்பை
பக்னர் ஐந்து உலகக் கோப்பை போட்டிகளில் கள நடுவராக செயல்பட்டுள்ளார், ஐந்து இறுதிப் போட்டிகள் உட்பட 44 போட்டிகளில் நடுவராக செயல்பட்டுள்ளார்.

தேர்வு போட்டிகள்
பக்னரின் சாதனையான 128 தேர்வு போட்டிகளில் நடுவராக செயல்பட்டதை 2019 திசம்பர் அலீம் தர் பாக்கித்தான் 129வது  தேர்வு போட்டியில் நடுவராக செயல்பட்டு முறியடித்தார். 100 க்கும் மேற்பட்ட தேர்வு போட்டிகளில் அதிகாரப்பூர்வமாக செயல்பட்ட முதல் நடுவர்.

விருதுகள்
100 ஒருநாள் போட்டிகளில் நடுவராக செயல்பட்டதற்காக ஐ.சி.சியின் வெண்கல பெயில்சு விருதும், 100 தேர்வு போட்டிகளில் நடுவராக செயல்பட்டு கோல்டன் பெயில்சு விருதையும் பக்னர் பெற்றுள்ளார்.

மேற்கோள்கள்

1946 பிறப்புகள்
வாழும் நபர்கள்
மேற்கிந்தியத் தீவுகளின் துடுப்பாட்ட நடுவர்கள்
யமேக்கா விளையாட்டு வீரர்கள்
கோட்டத்தற

கோட்டத்தற (Kottathara) அல்லது வென்னியோடு என்பது இந்தியாவின் கேரள மாநிலத்தில்  வயநாடு மாவட்டத்திலுள்ள கிராம ஊராட்சி ஆகும்.

இடம் 
கொட்டதாரா கல்பற்றா - மானந்தவாடி பாதையில் கம்பலக்காடு நகரத்திற்கு அருகில் அமைந்துள்ளது. வென்னியோடு என்பது ஒரு சிறிய நகரியம் ஆகும். இது கம்பலக்காடு மற்றும் பதின்ஹரதாரா இடையேயான இணைப்பு சாலையில் அமைந்துள்ளது. வென்னியோடு சந்திப்பிலிருந்து அருகில் வலால் என்னும் கிராமம் உள்ளது.

நிர்வாகம் 
கோட்டத்தற ஒரு சிறிய நகரம் என்றாலும், அதன் சொந்த நிர்வாக அமைப்பான கிராம ஊராட்சியாகவும் உள்ளது. இந்த கோட்டத்தற நகரம் கேரளத்தின்  வென்னியோடு நகரில் பஞ்சாயத்தின் தலைமையகம் அமைந்துள்ளது. இதன் கிராம அதிகாரி திரு ஜெமினி குமார் என்பவர் இருக்கிறார்.

வென்னியோட் சந்தி 
கோட்டத்தற கிராமத்தின் தலைமையகம் வென்னியோடு சந்திப்பு.  இந்த கிராம மையத்தில் ஒரு சில தேநீர் கடைகளும், பள்ளிகளும், கோயில்களும் உள்ளன. பரதேவதைக் காவு என்று அழைக்கப்படும் புனித தோப்பு நன்கு பராமரிக்கப்பட்டு பல பார்வையாளர்களை ஈர்க்கிறது. இது பல வெள்ளை வண்ணம் பூசப்பட்ட புனித கற்களால் ஆன இந்தத் தோப்பில் ஒரு சிறிய விஷ்ணு கோயில் இணைக்கப்பட்டுள்ளது. மேலும் இங்கு ஒரு சமணக் கோவிலும் உள்ளது.

போக்குவரத்து 
கோட்டத்தறவை மானந்தவாடி அல்லது கல்பற்றாவிலிருந்து அணுகலாம். பெரிய காட் சாலை மானந்தவாடியை கண்ணூர் மற்றும் தலசேரியுடன் இணைக்கிறது. தமரசேரி மலைப்பாதை கோழிகோட்டை கல்பற்றாவுடன் இணைக்கிறது. குட்டியாடி மலைப்பாதை வட்டக்கரையை கல்பற்றா மற்றும் மானந்தவாடியுடன் இணைக்கிறது. பாலாச்சுரம் மலைப்பாதை கண்ணூர் மற்றும் இரிட்டியை மானந்தவாடியுடன் இணைக்கிறது. நீலம்பூரிலிருந்து ஊட்டி செல்லும் சாலையும் வயநாட்டுடன் மேப்பாடி கிராமம் வழியாக இணைக்கப்பட்டுள்ளது.

அருகிலுள்ள தொடருந்து நிலையம்  கோழிக்கோடு பன்னாட்டு வானூர்தி நிலையம் -120 கி.மீ தொலைவிலும், பெங்களூர், கெம்பெகவுடா பன்னாட்டு வானூர்தி நிலையம் -290 கி.மீ தொலைவிலும், கண்ணூர் பன்னாட்டு வானூர்தி நிலையம், 58 கி.மீ. தொலைவிலும் அமைந்துள்ளது.

புகைப்படங்கள்

மேற்கோள்கள் 
 

Coordinates on Wikidata
வயநாடு மாவட்டத்தில் உள்ள ஊர்களும் நகரங்களும்
டேயின் மூஞ்சூறு

டேயின் மூஞ்சூறு (Day's shrew)(சன்கசு டேயி) என்பது சோரிசிடே குடும்ப பாலூட்டி ஆகும். இது இந்தியாவில் மட்டுமே காணக்கூடிய அகணிய உயிரியாகும். இதன் இயற்கை வாழ்விடம் கடல் மட்டத்திலிருந்து 1000 முதல் 2500 மீட்டர் உயரமுடைய மிதவெப்பமண்டல அல்லது வெப்பமண்டல வறண்ட காடுகள் ஆகும். இதனுடைய தலை உடல் நீளம் 71 மிமீ ஆகும். பின் பாதம் பெரியது. சுமார் 15 மிமீ நீளமுடையது. முதுகுப்பகுதி அடர் பழுப்பு வண்ணமுடையது. அடிப்பகுதி வெளிறிய நிறமுடையது. இது வாழ்விடம் இழப்பால் அச்சுறுத்தப்படுகிறது.

மேற்கோள்கள் 

இந்தியப் பாலூட்டிகள்
மூஞ்சூறு
இந்திய அகணிய உயிரிகள்
இந்து சமயத்திலிருந்து இஸ்லாத்தை தழுவியவர்களின் பட்டியல்

இந்து சமயத்திலிருந்து இஸ்லாத்தை தழுவிய சிலரின் பட்டியல் இது.

மேற்கோள்கள் 

இந்திய முஸ்லிம்கள்
ஆமணி

ஆமணி (Aamani, பிறப்பு 16 நவம்பர் 1973) என்பவர் ஒரு இந்திய நடிகை ஆவார். இவர் குறிப்பாக  தெலுங்கு மற்றும் தமிழ் படங்களில் தோன்றினார். இ. வீ. வெ. சத்யநாராயணா இயக்கிய தெலுங்கு படமான ஜம்ப லக்கிடி பாம்பாவில் நரேஷுக்கு ஜோடியாக முன்னணி கதாபாத்திரத்தில் இவர் அறிமுகமானார். திரைப்படம் பெரும் வெற்றி பெற்றது.

பாபு இயக்கிய மிஸ்டர் பெல்லாம் படத்தில் இவர் நடித்தார். இது தெலுங்கில் சிறந்த திரைப்படத்திற்கான தேசிய திரைப்பட விருதை வென்றது. தெலுங்கில்  சிறந்த நடிகைக்கான பிலிம்பேர் விருதை சுப லக்னம் படத்திற்காகவும், சுப சங்கல்பம் மற்றும் மிஸ்டர் பெல்லாம் படங்களுக்கான சிறந்த நடிகைக்கான நந்தி விருதையும் வென்றார் .

திரைப்பட வாழ்க்கை 
ஆமணி பெங்களூரில் பிறந்தார். ஆடதி போன்ற படங்களில் சிறிய வேடங்களில் நடித்து தனது நடிப்பு வாழ்க்கையைத் தொடங்கினார். இதனையடுத்து, விஷ்ணுவர்தன், நாகார்ஜுனா, பாலகிருஷ்ணா, கிருஷ்ணா, மம்மூட்டி, அரவிந்த்சாமி, ஜெகபதி பாபு, கமல்ஹாசன் போன்ற நடிகர்களுடன் முன்னணி நடிகையாக நடித்தார். தெலுங்கில் சிறந்த நடிகைக்கான பிலிம்பேர் விருதை  சுப லக்னம் படத்திற்காகவும், சுப சங்கல்பம்,  மிஸ்டர் பெல்லம் படங்களுக்காக சிறந்த நடிகைக்கான நந்தி விருதை வென்றார் . பல வருட இடைவெளிக்குப் பிறகு, ஆ நலுகுரு படத்தில் நடித்தார்.

தனிப்பட்ட வாழ்க்கை 
இவர் பெங்களூரில் பிறந்தார். இவரது கணவர் ஒரு தொழிலதிபர். நடிப்பு வாழ்க்கையில் தீவிரமாக ஈடுபட்டதால், பத்தாம் வகுப்புக்குப் பிறகு கல்வியை தொடரவில்லை. இவருக்கு ஒரு மகளும் ஒரு மகனும் உள்ளனர்.

திரைப்படவியல்

தொலைக்காட்சி

குறிப்புகள்

வெளி இணைப்புகள் 

 
 http://www.apgap.com/aamani-biography-and-filmography/  அரிய புகைப்படங்கள் மற்றும் வீடியோக்களுடன் ஆமானி சுயசரிதை
 https://web.archive.org/web/20110930113844/http://www.cineherald.com/PhotoGallery/amani/index.htmlAmani படங்கள்

20 ஆம் நூற்றாண்டின் இந்திய நடிகைகள்
கன்னடத் திரைப்பட நடிகைகள்
கர்நாடக நடிகைகள்
தென்னிந்திய பிலிம்பேர் விருதுகளை வென்றவர்கள்
1973 பிறப்புகள்
வாழும் நபர்கள்
தெலுங்குத் திரைப்பட நடிகைகள்
பாரதி கண்ணன்

எஸ். பாரதி கண்ணன் என்பவர் ஒரு இந்திய திரைப்பட இயக்குநர் ஆவார். இவர் தமிழ் படங்களை இயக்கியுள்ளார். 1990 களில் மற்றும் 2000 ஆம் ஆண்டின் முற்பகுதியில் இவர்  சுறுசுறுப்பாக இயங்கிவந்தார். இவர்  பக்தி படங்களில் பணியாற்றியதற்காக மிகவும் பிரபலமாக அறியப்படுகிறார்.

தொழில் 
இவர் தன்னுடைய தொழில் வாழ்க்கையில் 1981இல், நெல்லை சுந்தர்ராஜனிடம் உதவி இயக்குனராக சேர்ந்தார். அடுத்த பதினைந்து ஆண்டுகளுக்கு இந்த பணியைத் தொடர்ந்தார். அதே நேரத்தில் நடிகராக சில படங்களில் துணை வேடங்களில் தோன்றினார். அவை குறிப்பாக நெத்தியடி,  ஜாடிக்கேத்த மூடி (1989) போன்றவை ஆகும். பின்னர் இவர் இயக்குநர் கே. சங்கரின் படங்களில் தொடர்ச்சியாக பணியாற்றினார். அதே நேரத்தில் தனது முதல் திரைக்கதைக்கு தயாரிப்பாளரைத் தேடினார். இதற்கிடையில்,  குணா மற்றும் பாண்டியன் படங்களுக்கு திருநெல்வேலி விநியோகஸ்தராகவும் இருந்தார்.

பாரதி கண்ணன் 1996 இல் தனது முதல் படமாக அருவா வேலு படத்தை உருவாக்கினார். அவரது இந்தப் படைப்பு சராசரி விமர்சனங்களை பெற்றது. பின்னர் ஆர். பி. சௌத்ரி தயாரித்த நடுத்தர செலவில் தயாரிக்கபட்ட அதிரடி திரைப்படமான திருநெல்வேலி (2000) படத்தை இயக்கும் வாய்ப்பு இவருக்கு வழங்கப்பட்டது. இப்படத்தில் பிரபு முக்கிய கதாபாத்திரத்தில் நடித்தார். ஆனால் இந்த படம் வணிக ரீதியாக தோல்வியடைந்தது. பின்னர் இவர்  ஸ்ரீ ராஜ ராஜேஸ்வரி (2001), ஸ்ரீ பன்னாரி அம்மான் (2002) என்று தொடர்ச்சியாக இந்து பக்தித் திரைப்படங்களை இயக்கிநார். ஒரு விமர்சகர் பிந்தைய படங்களை "பயங்கரமானவை" என்று முத்திரை குத்தினார். மேலும் "படத்தின் இயக்குநர் பாமர மக்களுக்கான அத்தகைய படங்களை தயாரிப்பதில் நிபுணத்துவம் பெற்றவர். " என்றார்.

2004 ஆம் ஆண்டில், இவர் வயசு பசங்க  படத்தை இயக்கினார். இது விடலைப் பருவத்தினரின் கதையாகும். இப்படமானது எதிர்மறையான விமர்சனங்களைப் பெற்றது ஒரு விமர்சகர் "சில பக்திகளை இயக்கிய பிறகு, பாரதி கண்ணன் வேறு விஷயத்தில் முயற்சித்துள்ளார். ஆனால் இப்படத்தின் வழியாக புரிந்து கொள்வது என்னவென்றால், அவர் தனது சமூக-மத வகை படங்களை உருவாக்குவதே நல்லது " என்றார். பின்னர் இவர் லிவிங்ஸ்டன், விந்தியா ஆகியோர்  நடித்த காதல் காவியம் என்ற திரைப்படத்தை உருவாக்கத் தொடங்கினார், ஆனால் பின்னர் படத்தின் பணிகள் நின்றன.

இவர் மிகச் சமீபத்திய இயக்கிய கரகாட்டக்காரி கவனிக்கப்படாமல் போனது. பின்னர் பரதிகண்ணன் படங்களை இயக்குவதிலிருந்து ஒதுங்கி  தொலைக்காட்சி தொடர்களில் குறிப்பாக கோலங்கள், ராஜகுமாரி ஆகியவற்றில் துணை வேடங்களில் நடிக்கத் தொடங்கினார்.

திரைப்படவியல்

இயக்குநர்

நடிகர்

குறிப்புகள்

வெளி இணைப்புகள் 

தமிழ்நாட்டு நடிகர்கள்
தமிழ்த் திரைப்பட நடிகர்கள்
தமிழ்நாட்டுத் திரைப்பட இயக்குநர்கள்
1962 பிறப்புகள்
தெலுங்குத் திரைப்பட இயக்குநர்கள்
தமிழ்த் திரைப்பட இயக்குநர்கள்
வாழும் நபர்கள்
பாரிஸ் ஜெயராஜ்

பாரிஸ் ஜெயராஜ்  (Parris Jeyaraj) 2021இல் வெளிவந்த 
தமிழ்த் திரைப்படம் ஆகும். இத்திரைப்படத்தை ஜான்சன். கே எழுதி இயக்கியுள்ளார். லார்க் ஸ்டுடியோஸ் நிறுவனம் சார்பில் கே. குமார் தயாரித்துள்ளார். இத்திரைப்படத்திற்கு சந்தோஷ் நாராயணன் இசையமைத்துள்ளார். சந்தானம், அனைகா சோதி, பிரித்விராஜ், மொட்டை இராசேந்திரன் ஆகியோர் முக்கியக் கதாப்பாத்திரத்தில் நடித்துள்ளனர்.

கதை மாந்தர்கள்

வெளியீடு 
2021ஆம் ஆண்டு பெப்ரவரி மாதம் 12ஆம் தேதி இத்திரைப்படம் திரையரங்குகளில் வெளியானது.

மேற்கோள்கள்

வெளி இணைப்புகள் 
 

இந்தியத் தமிழ்த் திரைப்படங்கள்
2021 தமிழ்த் திரைப்படங்கள்
சந்தோஷ் நாராயணன் இசையமைத்த திரைப்படங்கள்